stanford-oval/wikipedia huggingface dataset:
Countdown to Extinction

| Countdown to Extinction Megadeth |
| --- | --- | --- |

Studioalbumin tiedot
 Äänitetty : The Enterprise -studiossa Burbankissa 6. tammikuuta – 28. huhtikuuta 1992
 Julkaistu: 14. heinäkuuta 1992
 Formaatti: CD, LP, C-kasetti
 Tuottaja(t): Max Norman ja Dave Mustaine
 Tyylilaji: thrash metal
 Kesto: 47.26
 Levy-yhtiö: Capitol Records
Listasijoitukset
  Billboard 200 2.
Megadethin muut julkaisut
| Rust in Peace 1990 | Countdown to Extinction 1992 | Youthanasia 1994 |
Singlet albumilta Countdown to Extinction
 ”Symphony of Destruction” Julkaistu: 21. heinäkuuta 1992  ”Foreclosure of a Dream” Julkaistu: 13. lokakuuta 1992  ”Sweating Bullets” Julkaistu: 16. helmikuuta 1993  ”Skin o’ My Teeth” Julkaistu: 12. huhtikuuta 1993
Countdown to Extinction on yhdysvaltalaisen thrash metal -yhtyeen Megadethin viides studioalbumi. Sillä soittaa yhtyeen ”klassinen kokoonpano”, jonka muodostavat laulaja-kitaristi Dave Mustaine, basisti David Ellefson, kitaristi Marty Friedman ja rumpali Nick Menza. Albumi äänitettiin vuonna 1992 Burbankissa The Enterprise -studiossa tuottaja Max Normanin kanssa, ja sen julkaisi 14. heinäkuuta 1992 levy-yhtiö Capitol Records. Countdown to Extinction on Megadethin kaupallisesti menestynein albumi.
Countdown to Extinction on Megadethin ensimmäinen albumi, jolla kappaleiden tekemiseen ovat osallistuneet kaikki yhtyeen jäsenet. Albumi sai osakseen positiivisen vastaanoton, ja se debytoi Yhdysvalloissa Billboard 200 -listan sijalla kaksi vuonna 1992. Se ylitti kaksinkertaisen platinalevyrajan vuonna 1994, ja oli ehdokas Grammy-palkinnon saajaksi kategoriassa Best Metal Performance vuonna 1993.
Musiikillisesti Megadeth siirtyi Countdown to Extinctionin myötä lopullisesti valtavirtaan. Albumin kappalemateriaali on tyyliltään yksinkertaisempaa ja pelkistetympää kuin edeltäjänsä Rust in Peacen monimutkainen thrash metal. Dave Mustaine käsittelee sanoituksissaan kuitenkin yhä laulunkirjoittamiselleen ominaisia aihepiirejä, kuten sotaa, yhteiskunnallisia ja poliittisia asioita sekä yksityiselämänsä ongelmia ja tuntemuksia. Albumilta julkaistiin neljä singleä: ”Symphony of Destruction”, ”Foreclosure of a Dream”, ”Sweating Bullets” ja ”Skin o’ My Teeth”.
Countdown to Extinction julkaistiin uudelleenmasteroituna ja bonuskappaleilla varusteltuna versiona vuonna 2004. Albumin 20-vuotisjuhlapainos julkaistiin vuoden 2012 marraskuussa, ja vuonna 2012 Megadeth toteutti albumin kunniaksi kiertueen, jolla soitti albumin kokonaisuudessaan. Kiertueen Los Angelesin-konsertti on taltioitu livealbumiksi sekä DVD- ja Blu-ray-tallenteeksi Countdown to Extinction: Live.
| RIAA:n sertifikaatti | Myöntämispäivä  |
| --- | --- |
Gold: 9. syyskuuta 1992
Platinum: 9. syyskuuta 1992
Multi-Platinum (2): 13. joulukuuta 1994
Kappalelista > Alkuperäinen julkaisu

Skin o' My Teeth – 3.14 (Mustaine)
Symphony of Destruction – 4.02 (Mustaine)
Architecture of Agression – 3.34 (Mustaine, Ellefson)
Foreclosure of a Dream – 4.17 (Mustaine, Ellefson)
Sweating Bullets – 5.03 (Mustaine)
This Was My Life – 3.42 (Mustaine)
Countdown to Extinction – 4.16 (Mustaine, Ellefson, Friedman, Menza)
High Speed Dirt – 4.12 (Mustaine, Ellefson)
Psychotron – 4.42 (Mustaine)
Captive Honour – 4.14 (Mustaine, Ellefson, Friedman)
Ashes in Your Mouth – 6.10 (Mustaine, Ellefson, Friedman, Menza)
Kappalelista > Vuoden 2004 remasteroitu painos

Skin o' My Teeth – 3.14 (Mustaine)
Symphony of Destruction – 4.02 (Mustaine)
Architecture of Agression – 3.34 (Mustaine, Ellefson)
Foreclosure of a Dream – 4.17 (Mustaine, Ellefson)
Sweating Bullets – 5.27 (Mustaine)
This Was My Life – 3.42 (Mustaine)
Countdown to Extinction – 4.16 (Mustaine, Ellefson, Friedman, Menza)
High Speed Dirt – 4.21 (Mustaine, Ellefson)
Psychotron – 4.42 (Mustaine)
Captive Honour – 4.14 (Mustaine, Ellefson, Friedman)
Ashes in Your Mouth – 6.10 (Mustaine, Ellefson, Friedman, Menza)
Crown of Worms – 3.18 (Mustaine, Sean Harris)
Countdown to Extinction (Demo) – 3.55 (Mustaine, Ellefson, Friedman, Menza)
Symphony of Destruction (Demo) – 5.30 (Mustaine)
Psychotron (Demo) – 5.28 (Mustaine)
Kokoonpano

| --- | --- |
 Megadeth Dave Mustaine - soolo- ja rytmikitara, laulu  David Ellefson - basso ja taustalaulu  Marty Friedman - soolo- ja rytmikitara, taustalaulu  Nick Menza - rummut ja taustalaulu :  Tuotanto Tuotanto - Dave Mustaine ja Max Norman, vuoden 2004 uusintapainoksella Dave Mustaine  Äänittäminen ja miksaus - Max Norman, Fred Kelly, Jr. ja Micajah Ryan, vuoden 2004 uusintapainoksen äänittäminen Ralph Patlan ja Lance Dean ja miksaus Ralph Patlan ja Dave Mustaine  Vuoden 2004 uusintapainoksen editointi - Lance Dean, Scott Harrison ja Bo Caldwell  Vuoden 2004 uusintapainoksen masterointi - Tom Baker
Singlet

Foreclosure of a Dream (1992)
Symphony of Destruction (1992)
Skin o' My Teeth (1993)
Sweating Bullets (1993)
Videot

Foreclosure of a Dream (1992)
High Speed Dirt (1992)
Skin o' My Teeth (1992)
Symphony of Destruction (1992)
Sweating Bullets (1993)
Aiheesta muualla

Countdown to Extinction Discogsissa. (englanniksi)
Albumi Countdown to Extinction Encyclopaedia Metallum -sivustolla (englanniksi)
Pinomäki

Pinomäentietä Pinomäen kylässä.
Pinomäki on Porissa sijaitseva kylä. Sen postinumero on 28540 ja se sijaitsee noin kuuden kilometrin päässä Porin keskustasta. Kylä on alun perin ollut karjalaitumien hyödyntämää vanhaa vesijättömaata. Pinomäessä sijaitsee muun muassa vanha koulu sekä paikallisen muovinvalmistusfirman toimitilat. Kylästä saa alkunsa Nakkilaan kulkeva linja 98 ja sen läpi kulkee Lattomereltä Porin keskustaan ajettava linja 99. Molempia linjoja liikennöi Porin Linjat.
Dutch Island

Dutch Island on saari Atlantin valtameren Narragansettinlahdessa, etelään Conanicut Islandista. Se sijaitsee Rhode Islandin osavaltion alueella Yhdysvalloissa. Se on osa Jamestownin kaupunkia. Saari on pinta-alaltaan 0,4156 neliökilometrin suuruinen, ja Yhdysvaltain vuoden 2000 väestölaskennan mukaan se on asumaton. Saaren nimi juontuu niiltä ajoilta, jolloin se oli Alankomaiden Länsi-Intian kauppakomppanian kauppapaikka. Hollantilaiset ostivat saaren narragansetteiltä vuonna 1654. Intiaanit tunsivat sen nimellä Quotenis.
Peter Schamoni

Peter Schamoni (27. maaliskuuta 1934 – 14. kesäkuuta 2011) oli saksalainen elokuvaohjaaja, -tuottaja ja -käsikirjoittaja. Vuodesta 1957 vuoteen 2011 hän ohjasi 35 elokuvaa.
Hänen vuoden 1966 elokuvansa Kettujen rauhoitusaika (saks. Schonzeit für Füchse) esitettiin Berliinin elokuvajuhlilla, jossa se voitti Hopeisen karhun.
Valikoitua filmografiaa

Kettujen rauhoitusaika (1966)
Joka vuosi sama juttu (1967 - tuottaja)
Hundertwasser Regentag (1972)
Dwight Yoakam

| Dwight Yoakam |
| --- | --- |
 Dwight Yoakam esiintymässä vuonna 2008.
Henkilötiedot
Syntynyt: 23. lokakuuta 1956 (ikä 67) Pikeville, Kentucky
Ammatti:  laulaja–lauluntekijä, muusikko, näyttelijä
Muusikko
Tyylilajit:  country rock, country
Soittimet:  kitara
Levy-yhtiöt:  Reprise Records 
Aiheesta muualla
Kotisivut
  [ Muokkaa Wikidatassa ] [ ohje ]  
Dwight Yoakam (s. 23. lokakuuta 1956 Pikeville, Kentucky) on yhdysvaltalainen laulaja–lauluntekijä, näyttelijä ja elokuvaohjaaja. Hänen levyjään on myyty yli 25 miljoonaa kappaletta.
Diskografia

| --- | --- |
 Studioalbumit Guitars, Cadillacs, Etc., Etc. (1986)  Hillbilly Deluxe (1987)  Buenas Noches From a Lonely Room (1988)  If There Was a Way (1990)  This Time (1993)  Gone (1995)  A Long Way Home (1998)  dwightyoakamacoustic.net (2000)  Tomorrow's Sounds Today (2000)  South of Heaven, West of Hell (2001)  Population Me (2003)  Blame the Vain (2005)  3 Pears (2012)  Second Hand Heart (2015)  Swimmin’ Pools, Movie Stars... (2016) :  Joulualbumit Come On Christmas (1997) Cover-albumit Under the Covers (1997)  In Others' Words (2003)  Dwight's Used Records (2004)  Dwight Sings Buck (2007) Kokoelma-albumit Just Lookin' for a Hit (1989)  Dwight Live (1995)  Last Chance for a Thousand Years (1999)  Reprise Please Baby (2002) 4CD  The Very Best of Dwight Yoakam (2004)  Live From Austin TX (2005) CD+DVD  21st Century Hits: Best of 2000–2012 (2013) CD+DVD
Aiheesta muualla

Kuvia tai muita tiedostoja aiheesta Dwight Yoakam Wikimedia Commonsissa
Dwight Yoakam Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dwight Yoakam
Käännös suomeksi
Peter Sattmann

Peter Sattmann (s. 26. joulukuuta 1947 Zwickau) on saksalainen näyttelijä. Hän saavutti alun perin menestystä teatterissa ja on sittemmin esiintynyt muun muassa minisarjoissa Das Rätsel der Sandbank (1984) ja Das große Geheimnis (1989) sekä elokuvissa Tod oder Freiheit (1977) ja Abgeschminkt! (1992). Hänellä ja näyttelijä Katja Riemannilla on vuonna 1993 syntynyt tytär Paula.
Aiheesta muualla

Peter Sattmann Internet Movie Databasessa. (englanniksi)
Pinoliittymä

Pinoliittymä
Pinoliittymä on moottoriteiden liittymätyypeistä tehokkaimpiin kuuluva. Sitä kutsutaan myös mm. Maltanristiksi muotonsa takia. Pinoliittymän perustyyppi on nelikerroksinen. Siinä suorat tai puolisuorat rampit liittyvät toiselle tielle. Suomessa ei ole pinoliittymiä. Kuitenkin Lakalaivan eritasoliittymässä on pinorampit länsipuoliskossa.
Dutse

| Dutse |
| --- | --- |
 Dutse
 Koordinaatit: 11°42′4″N, 9°20′31″E 
Valtio:  Nigeria
Osavaltio:  Jigawa
Väkiluku (2008):  36 165
Infobox OKVirheellinen NIMI-arvo: 
Dutse on kaupunki pohjoisessa Nigeriassa. Se on Jigawan pääkaupunki.
Dutse on Jigawan neljänneksi suurin kaupunki. Vuonna 2008 sen asukasluku oli 36 165.
Cortina d’Ampezzo

| Cortina d’Ampezzo |
| --- | --- |

 fiCortina d’Ampezzo 
 46°32′17″N, 12°08′13″E 
Valtio:  Italia
Alue:  Veneto
Maakunta:  Belluno
Pormestari:  Gianpietro Ghedina
Kokonaispinta-ala:  252,81 km2
Aikavyöhyke:  UTC+1
Kesäaika:  UTC+2
Väestö
Väkiluku (30.6.2018):  5 832
Väestötiheys:  24 as./km²
 www.comunecortinadampezzo.bl.it 
Cortina d'Ampezzo
Cortina d’Ampezzo on lomailu- ja talviurheilukeskus Venetossa, Italian pohjoisosassa. Cortina sijaitsee 1 200 metrin korkeudella merenpinnasta, ja asukkaita siellä on noin 5 800. Kuntaa ympäröivät vuoret, Ampezzon Dolomiitit.
Maantiede

Cortina d’Ampezzo sijaitsee Veneton alueella Italian pohjoisosassa. Kunta on Boite- ja Bigontinajokien yhtymäkohdassa Ampezzonlaakson keskiosissa.
Cortina d’Ampezzo on Dolomiitteihin kuuluvan Ampezzon Dolomiittien ympäröimä. Kuntakeskus on 1 224 metrin korkeudella merenpinnasta. Kunnan pinta-ala on 252,81 neliökilometriä, ja sen matalin kohta on 1 057 metrin korkeudessa ja korkein kohta 3 244 metrin korkeudessa Tofanen huipulla. Ampezzon Dolomiittien huippuja ovat myös Monte Cristallo (3 221 m), Pomagagnon (2 450 m), Sorapiss (3 205 m) ja Monte Antelao (3 264 m).
Historia

Cortina d’Ampezzo oli pitkään suojassa Dolomiittien keskellä, ja asukkaat tulivat toimeen maataloudella. Vaurautta alueelle toi metsätalous. Cortina d’Ampezzo on ollut satojen vuosien ajan merkittävä kauttakulkukohde Venetsiasta Innsbruckiin. Matkailijoita alueelle alkoi tulla 1800-luvun puolivälissä rautatien tulon myötä. Cortina d’Ampezzon ympäristössä käytiin useita ensimmäisen maailmansodan taisteluita italialaisten ja itävaltalaisten välillä.
Matkailun kukoistuskausi kunnassa alkoi 1950-luvulla. Cortinassa pidettiin vuoden 1956 talviolympialaiset, joiden ansiosta laaksosta kehittyi erittäin tärkeä talviurheilukeskus. Maine on tuonut kuntaan vuosikymmenien ajan tuhansia matkustajia.
Urheilu ja kulttuuri

Cortinassa pidettiin vuoden 1956 talviolympialaiset. Olympialaiset oli määrä pitää jo vuonna 1944, mutta kisat peruttiin toisen maailmansodan vuoksi. Cortina d’Ampezzo isännöi myös tulevia talviolympialaisia 2026 yhdessä Milanon kanssa.
Alppihiihdon maailmancupin osakilpailuja järjestetään Cortina d’Ampezzossa. Sieltä lähti myös maastohiihdon Tour de Skin ohjelmassa aikaisemmin ollut miesten 35 km etappi Dobbiaco/Toblachiin.
Alueen alppimaisemissa on kuvattu myös monia elokuvia, muun muassa Cliffhanger – kuilun partaalla, Vaaleanpunainen pantteri sekä James Bond -elokuva Erittäin salainen.
Aiheesta muualla

Kuvia tai muita tiedostoja aiheesta Cortina d’Ampezzo Wikimedia Commonsissa
Talviolympialaisten isäntäkaupungit
Bellunon maakunta
Agordo | Alano di Piave | Alleghe | Alpago | Arsiè | Auronzo di Cadore | Belluno | Borca di Cadore | Calalzo di Cadore | Canale d’Agordo | Cencenighe Agordino | Cesiomaggiore | Chies d’Alpago | Cibiana di Cadore | Colle Santa Lucia | Comelico Superiore | Cortina d’Ampezzo | Danta di Cadore | Domegge di Cadore | Falcade | Feltre | Fonzaso | Gosaldo | La Valle Agordina | Lamon | Lentiai | Limana | Livinallongo del Col di Lana | Longarone | Lorenzago di Cadore | Lozzo di Cadore | Mel | Ospitale di Cadore | Pedavena | Perarolo di Cadore | Pieve di Cadore | Ponte nelle Alpi | Quero Vas | Rivamonte Agordino | Rocca Pietore | San Gregorio nelle Alpi | San Nicolò di Comelico | San Pietro di Cadore | San Tomaso Agordino | San Vito di Cadore | Santa Giustina | Santo Stefano di Cadore | Sappada | Sedico | Selva di Cadore | Seren del Grappa | Sospirolo | Soverzene | Sovramonte | Taibon Agordino | Tambre | Trichiana | Val di Zoldo | Vallada Agordina | Valle di Cadore | Vigo di Cadore | Vodo di Cadore | Voltago Agordino | Zoppè di Cadore
Constructicon

| Constructiconit> Henkilötiedot |
| --- | --- |
Koko nimi:  Constructiconit
Asema:  Rakentajat / sotilaat
Ryhmäsidokset:  Decepticonit
Constructiconit ovat kuvitteellisia hahmoja alkuperäisestä The Transformers-sarjasta, ja sarjakuvasta. Heidät on nähty myös joissakin myöhemmistä Transformers-jatkumoista.
The Transformers

Constructiconit ovat pahojen Decepticonien alaryhmä, johon kuuluu kuusi jäsentä: Scrapper, Hook, Scavenger, Bonecrusher, Long Haul ja Mixmaster. Vuosia sitten he rakensivat Crystal Cityn ja suojelivat sitä ystävänsä Omega Supremen kanssa, kunnes kääntyivät Megatronin puolelle.
The Transformers > Jäsenet

Scrapper: Constructiconien johtaja. Muuntautuu kuormaajaksi ja Devastatorin oikeaksi jalaksi.
Hook: Muuntautuu nosturiksi ja Devastatorin ylävartaloksi.
Scavenger: Muuntautuu kaivinkoneeksi ja Devastatorin oikeaksi käsivarreksi.
Bonecrusher: Muuntautuu puskutraktoriksi ja Devastatorin vasemmaksi käsivarreksi.
Long Haul: Muuntautuu kuorma-autoksi ja Devastatorin alavartaloksi.
Mixmaster: Muuntautuu sementtiautoksi ja Devastatorin vasemmaksi jalaksi.
Devastator: Devastator on kuuden Constructiconin muodostama jättiläissoturi. Hän on ensimmäinen Transformers: Generation 1:ssä esiintynyt yhdistyjä (Combiner).
Transformers: Energon

Transformers: Energonissa esiintyy Constructiconien kaltainen Decepticon-ryhmä, joka muodostaa soturin nimeltä Constructicon Maximus.
Transformers: Energon > Jäsenet

Steamhammer: Muuntautuu kaivinkoneeksi ja Constructicon Maximusin vartaloksi.
Bonecrusher: Muuntautuu kuormaajaksi ja Constructicon Maximusin vasemmaksi jalaksi.
Duststorm: Muuntautuu nosturiksi ja Constructicon Maximusin vasemmaksi käsivarreksi.
Sledge: Muuntautuu kuormaajaksi ja Constructicon Maximusin oikeaksi käsivarreksi.
Wideload: Muuntautuu nosturiksi ja Constructicon Maximusin oikeaksi jalaksi.
Elokuvasarja > Transformers: Kaatuneiden kosto

Transformers: Kaatuneiden kostossa Constructiconit ovat rakennustyökoneiksi muuntatuvia Decepticonien sotilaita. Osa heistä sukelsi Ravagen mukana Laurentian Vajoamaan ja korjasivat Megatronin vaurioituneen robottikehon. Lisäksi heidät nähtiin myös Egyptissä käydyssä taistelussa.
Elokuvasarja > Transformers: Kaatuneiden kosto > Jäsenet

Demolishor: Muuntautuu Terex O&K RH 400 -kaivinkoneeksi. Kuolee Shanghaissa, kun Optimus Prime ja Ironhide tuhoavat hänet.
Scrapper: Muuntautuu kuormaajaksi. Osallistui Egyptissä käytyyn taisteluun.
Mixmaster: Muuntautuu sementtiautoksi. Osallistui Megatronin elvyttämiseen sekä Egyptissä käytyyn taisteluun.
Rampage: Muuntautuu puskutraktoriksi. Osallistui Megatronin elvyttämiseen sekä Egyptissä käytyyn taisteluun. Piti Sam Witwickyn vanhempia panttivankina.
Long Haul: Muuntautuu kuorma-autoksi. Osallistui Megatronin elvyttämiseen sekä Egyptissä käytyyn taisteluun.
Scrapmetal: Muuntautuu Volvo EC700 -kaivinkoneeksi. Tapettiin, jotta hänestä saataisiin osia Megatronin robottikehon korjaamiseksi.
Devastator: Devastator koostuu seitsemästä rakennustyökoneesta. Hänen vartalonsa muuntauu kaivinkoneeksi, selkä ja oikea jalka kuorma-autoiksi, vasen käsi nosturiksi, oikea käsi kuormaajaksi, vasen jalka puskutraktoriksi ja pää sementtiautoksi.
Elokuvasarja > Transformers: Kuun pimeä puoli

Elokuvassa Transformers: Kuun pimeä puoli Chicagoon hyökänneiden Decepticonien joukossa oli Scrapperin ja Long Haulin kanssa identtisiä Decepticoneja.
Transformers: Animated

Transformers: Animatedissa Constructiconit eivät ole yhdistyjiä kuten aiemmissa jatkumoissa. Kaksi Constructiconia Mixmaster ja Scrapper syntyivät Ikikipinän palasten voimasta. Myöhemmin syntyi myös kolmas Constructicon nimeltä Dirt Boss. Mixmaster ja Scrapper ovat melkoisen taitavia rakentajia, mutta pitävät paljon öljyn juomisesta.
Mixmaster: Muuntautuu sementtiautoksi.
Scrapper: Muuntautuu kaivinkoneeksi.
Dirt Boss: Pitää itseään porukan johtajana ja pakottaa kaikki robotit tottelemaan käskyjään. Muuntautuu trukiksi.
Aiheesta muualla

Lisätietoa Constructiconeista TFWIKI.Netissä, Transformers-aiheisesta wikiassa
Transformers
Decamerone

Decameron, 1492.
Decamerone on italialaisen kirjailijan Giovanni Boccaccion teos, joka koostuu sadasta novellista. Boccaccio kirjoitti teoksen todennäköisesti vuosina 1350–1353. Decameronea pidetään nykyisen novellin esi-isänä. Teos on merkittävä paitsi kaunokirjallisen arvonsa vuoksi myös siksi, että se on tärkeä historiallinen dokumentti 1300-luvun elämästä. Nimi Decamerone on peräisin kreikan kielen sanoista δέκα (déka) eli kymmenen ja ἡμέρα (hēméra) eli päivä.
Tarina

Decamerone kertoo kolmesta nuoresta miehestä ja seitsemästä nuoresta naisesta, jotka lähtevät Firenzestä maaseudulle Fiesoleen mustaa surmaa pakoon. He viipyvät maalla kaksi viikkoa, ja viihdyttääkseen toisiaan he ryhtyvät kertomaan tarinoita. Jokainen kertoo päivittäin yhden tarinan, jotka on löysästi ryhmitelty teemoittain päivien mukaan. Kaksi päivää kustakin viikosta on varattu muihin tarkoituksiin: yksi työpäivä ja yksi pyhäpäivä. Näin ollen ryhmä kertoo yhteensä sata tarinaa.
Kukin kymmenestä kirjan henkilöhahmosta valitaan vuorollaan päivän kuninkaaksi tai kuningattareksi. Hän saa määrätä tarinoiden aihepiirin. Ainoastaan Dioneo, joka kertoo yleensä päivän viimeisen tarinan, vapautetaan velvoitteesta: hänen tarinoidensa aihe saa olla mikä tahansa. Decamerone sisältää lisäksi päivien tapahtumista lyhyet kuvaukset, jotka toimivat kehyksinä tarinankerronnalle.
Vaikutus kulttuuriin

Useat taidemaalarit ovat hyödyntäneet Decameronen tarinoita maalauksissaan. Kuuluisimpia Decameronen kuvittajia on italialainen renessanssimaalari Sandro Botticelli. Myös muun muassa brittiläiset John William Waterhouse ja Dante Gabriel Rossetti sekä saksalainen Franz Xaver Winterhalter ovat maalanneet Decameroneen pohjautuvia teoksia.
Ohjaaja Pier Paolo Pasolini teki vuonna 1970 elokuvan Il Decameron, joka perustui joihinkin kirjan tarinoista. Decameronen uusin elokuvaversio on David Lelandin ohjaama Virgin Territory, joka tuli elokuvateattereihin joulukuussa 2007.
Aiheesta muualla

Gutenberg-projekti: The Decameron, Volume I ja Volume II. (englanniksi)
Kuosmanen, Jukka: Decameronen iloittelevia munkkeja ja karkailevia teinityttöjä. Yle.fi 10.3.2017.
Niemi-Pynttäri, Risto: Boccaccion keveys. Euroopan kirjallisuushistoria, Jyväskylän yliopisto 28.9.2009.
Wikimedia Commonsissa on kuvia tai muita tiedostoja aiheesta .
John William Waterhouse, Decameron, 1916.
Pinot Meunier

Pinot Meunier -rypäleitä Champagnessa.
Pinot Meunier on viinin valmistukseen käytettävä tumma rypälelajike. Se on yksi Pinot Noirin mutaatioista. Saksassa rypäle tunnetaan nimellä Müllerrebe tai Schwarzriesling. Pinot Meunieria viljellään etenkin Champagnessa Ranskassa, ja se on yksi kolmesta tärkeimmästä samppanjaan käytettävästä lajikkeesta. Lajiketta viljellään Ranskan lisäksi myös Saksassa sekä vähäisissä määrin Australiassa, Uudessa-Seelannissa ja Yhdysvalloissa.
Pinot Meunier versoo myöhemmin ja kypsyy aiemmin kuin Pinot Noir, joten se ei kärsi Pohjois-Ranskan keväthallasta ja syyssateista yhtä herkästi. Lajike viihtyy hyvin ja tuottaa tasaisesti lähes kaikissa maaperätyypeissä. Pinot Meunierin sato on muita samppanjalajikkeita luotettavampi ja on usein 6–8 tonnia eekkeriltä.
Pinot Meunier on hiukan hapokkaampi kuin Pinot Noir. Se antaa samppanjalle kirkkautta, hedelmäisyyttä ja mausteisuutta. Se ei kuitenkaan säily yhtä hyvin.
Pia Männikkö

Pia Männikkö (s. 1971 Kuusamo) on suomalainen kuvataiteilija. Hän on tehnyt veistoksia ja installaatioita.
Männikkö valmistui taiteen kandidaatiksi Glasgow School of Artista vuonna 2010 ja maisteriksi Kuvataideakatemiasta vuonna 2014. Hänen materiaalejaan ovat arkipäiväiset esineet, tekstiili, savi, välineinä myös valokuva ja video. Männikön teoksia on ollut esillä Mäntän kuvataideviikoilla, Rovaniemen taidemuseossa, Lahden taidemuseossa, OpenART-biennaalissa Örebrossa ja Sydneyn Armory Galleryssa. Männikkö oli vuonna 2015  Suomen kulttuuri-instituutin residenssissä New Yorkissa.
Aiheesta muualla

Piia Männikön verkkosivut (englanniksi)
Clock Tower: The First Fear

| Clock Tower |
| --- | --- |
Kehittäjä:  Human Entertainment
Julkaisija:  Human Entertainment
Säveltäjä:  Kouji Niikura Kaori Takazoe
Pelisarja:  Clock Tower
Julkaistu:  SNESJP 14. syyskuuta 1995 PlayStationJP 17. heinäkuuta 1997 WonderSwanJP 9. syyskuuta 1999 Microsoft WindowsJP 1999
Lajityyppi:  selviytymiskauhu, seikkailu, hiiviskely
Pelimuoto:  yksinpeli
Ikäluokitus:  CERO: B (12 vuotta tai vanhempi) 
Alusta:  SNES, PlayStation, WonderSwan, Microsoft Windows, Virtual Console
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Clock Tower on Human Entertainmentin kehittämä ja vuonna 1995 julkaisema selviytymiskauhu-,seikkailu- ja hiiviskelypeli. Peli on Clock Tower -pelisarjan ensimmäinen osa.
Peli julkaistiin aluksi vain Super Nintendo Entertainment System -pelikonsolille, mutta se julkaistiin myöhemmin Japanissa myös PlayStationille nimellä Clock Tower: The First Fear. Peli julkaistiin myöhemmin myös Windows 95:lle uudella nimellä. PlayStationille ilmestynyt jatko-osa julkaistiin Euroopassa ja Yhdysvalloissa nimellä Clock Tower, mutta Japanissa se julkaistiin nimellä Clock Tower 2.